
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΛΕΥΚΑΔΑΣ

ΔΗΜΟΣ ΛΕΥΚΑΔΑΣ 

ΑΝΑΚΟΙΝΩΣΗ
Σχετικά με την αξία τοποθέτησης «voucher»
Αγαπητοί γονείς,
Σας ενημερώνουμε ότι, μετά την έκδοση των οριστικών αποτελεσμάτων της ΕΕΤΑΑ για το σχολικό έτος 2026–2027, θα πρέπει να προχωρήσετε στην ηλεκτρονική υποβολή του voucher μέσω της σχετικής πλατφόρμας, έως την Κυριακή 23/08/2026 και ώρα 23:59.

Η διαδικασία πραγματοποιείται μέσω του παρακάτω συνδέσμου, με χρήση των προσωπικών σας κωδικών Taxisnet:

Υποβολή Voucher (https://eservices.lefkada.gov.gr/egwebapps/domes/aitiseis/1)
Παρακαλούμε να επιλέξετε τη σχετική διαδικασία για την υποβολή της αίτησής σας.

ΠΡΟΣΟΧΗ:
Οι διαδικασίες υποβολής χωρίζονται ανάλογα με την προτίμηση των παιδικών σταθμών που σας ενδιαφέρουν για τη φιλοξενία του βρέφους/νηπίου σας.

Α) Καταχώρηση Voucher ΕΕΤΑΑ 2026–2027 για τους ενδιαφερόμενους για τους σταθμούς:

· Παιδικός Σταθμός Λευκάδας (Μητροπόλεως)

· Παιδικός Σταθμός Βλυχού

· Παιδικός Σταθμός Καρυάς

· Βρεφονηπιακός Σταθμός (Πνευματικό)

Β) Καταχώρηση Voucher για δομές πρώην ΔΕΠΟΚΑΛ ΕΕΤΑΑ 2026–2027 για τους ενδιαφερόμενους για τους σταθμούς:

· Βρεφικός Σταθμός (πρώην ΔΕΠΟΚΑΛ) (Τράπεζα Πειραιώς)

· 2ος Παιδικός Σταθμός (πρώην ΔΕΠΟΚΑΛ) (Πεφανερωμένης)

Η υποβολή πραγματοποιείται με τη μορφή ηλεκτρονικής αίτησης, παρόμοια με αυτή που καταθέσατε κατά τη διαδικασία του Δήμου.

Για την ολοκλήρωση της διαδικασίας θα χρειαστείτε τα εξής στοιχεία:

· Αξία τοποθέτησης (voucher), την οποία θα καταχωρήσετε χειροκίνητα, με κεφαλαίους ελληνικούς χαρακτήρες και αριθμούς.

· Το έγγραφο του voucher που σας έχει αποσταλεί από την ΕΕΤΑΑ.

· Τα μόρια κατάταξης που συγκεντρώσατε στην αίτησή σας προς την ΕΕΤΑΑ (στιγμιότυπο οθόνης πριν την εκτύπωση του voucher).

Κατά την υποβολή της αίτησης, θα σας ζητηθεί να επιλέξετε με σειρά προτίμησης τον παιδικό σταθμό που σας ενδιαφέρει για τη φιλοξενία του βρέφους/νηπίου σας.

Παρακαλούμε για την έγκαιρη υποβολή της αίτησής σας και την προσεκτική συμπλήρωση όλων των απαιτούμενων στοιχείων.

Για οποιαδήποτε απορία ή διευκρίνιση, μπορείτε να επικοινωνήσετε μαζί μας.

                                                                                                     Από το

                                                                                              Δήμο Λευκάδας
